b'\n_START_ARTICLE_\nDekadent\n_START_SECTION_\nBiografija\n_START_PARAGRAPH_\nIdejna zasnova za skupino Dekadent izvira iz obdobja, ko je Artur Felicijan deloval v ljubljanski zasedbi Noctiferia. Po odhodu iz omenjene skupine, je po nekajletnem premoru zagnal solo projekt imenovan Vigred. Temelji projekta Vigred so bili surovost black metal glasbe, obenem pa izpostavitev novega duha te ekstremne glasbene zvrsti. Kmalu je za projekt posnel demo Manifestation of Seasonal Bleeding, ki pa je kasneje iz\xc5\xa1el kot prvenec skupine Dekadent. V \xc4\x8dasu izdaje so se Felicijanu pridru\xc5\xbeili \xc5\xa1e Andra\xc5\xbe Krpi\xc4\x8d (tolkala/baterija), Bo\xc5\xa1tjan Ivan\xc4\x8di\xc4\x8d (spremljevalna kitara) ter basist Andrej Bohnec (Scaffold/Abattoir). Pred prvim nastopom v klubu K4 se je \xc5\xbeivi zasedbi kot klaviaturist pridru\xc5\xbeil \xc5\xa1e Alen Felicijan. V istem obdobju je Felicijan z ostalimi \xc4\x8dlani zasedbe pripravljal nov album, kar je rezultiralo v izdaji dvojnega avdio/vizualnega albuma The Deliverance of the Fall. Album se pona\xc5\xa1a s konceptualno zgodbo, ki deluje kot osnova raz\xc5\xa1irjenemu videospotu oz. istoimenskemu kratkometra\xc5\xbenemu filmu. V letu 2011 skupina izda album Venera: Trial & Tribulation. Leta 2015 je skupina izdala svoj \xc4\x8detrti album Veritas, ki je podobno kot drugi album The Deliverance of the Fall, podkrepljen s kratkim filmom. Leta 2019 je iz\xc5\xa1el album The Nemean Ordeal.'